Hodulja mora biti praktična in vam nuditi oporo med vsakodnevnimi aktivnostmi. Izbira je odvisna tudi od zdravstvenega stanja. Če imate na primer poškodovano roko ali trpite za nevrološko boleznijo, ki vam onemogoča dvigovanje hodulje, fiksna hodulja vsekakor ni prava izbira za vas. Spet drugi pa imajo težave s tem, da telesa nimajo več pod nadzorom, zato, ko jih zanese, s hodulje na kolesih ne morejo fiksirati in jim ta pobegne. Enako se dogaja dementnim bolnikom, ki se med hojo srečujejo z vrtoglavicami. Veliko ljudi hodulje na kolesih ne obvlada, zato je zanje bolj nevarna kot koristna. Za takšne ljudi je veliko boljša izbira fiksna ali recipročna hodulja. Za vse, ki ne morete dvigovati fiksne hodulje, hkrati pa je za vas hodulja na kolesih neuporabna, obstajajo zgoraj opisani dodatki oziroma oblike hodulj, ki poskušajo rešiti vašo težavo. V teh primerih je najbolje, da se za izbiro hodulje posvetujete z izkušenim strokovnjakom ali fizioterapevtom.